marsh-mellow/hindi_wikipedia huggingface dataset:
एकल विद्यालय 'एक शिक्षक वाले विद्यालय' हैं जो विगत कई वर्षो से भारत के उपेक्षित और आदिवासी बहुल सुदूर ग्रामीण क्षेत्रों में एकल विद्यालय फाउंडेशन द्वारा संचालित किए जा रहे हैं। भारत के वनवासी एवं पिछड़े क्षेत्रों मे हजारों एकल विद्यालय चल रहे हैं। ग्रामीण भारत के उत्थान में शिक्षा के महत्व को समझने वाले हजारों संगठन इसमें सहयोग दे रहे हैं। भारत के वर्तमान में 65 हजार गांवों के 26 लाख वनवासी बच्चों को एकल विद्यालय फाउंडेशन मुफ्त शिक्षा उपलब्ध करा रहा है। यहां बुनियादी शिक्षा ही नहीं दी जाती बल्कि समाज के उपेक्षित वर्गो को स्वास्थ्य, विकास और स्वरोजगार संबंधी शिक्षा भी दी जाती है।

 कार्यपद्धति 
इस योजना का वैशिष्ट्य यह है कि विद्यार्थियों को शिक्षा प्रदान करने के लिये संबधित ग्राम के ही एक शिक्षित युवकयुवती को शिक्षकआचार्य के रूप में प्रशिक्षित किया जाता है। इस प्रशिक्षण में संभावित आचार्य को न केवल शिक्षण कला का ही ज्ञान कराया जाता है वरन् अन्य बातें - जैसे प्राथमिक चिकित्सा, बच्चों को संस्कार-संपन्न बनाना, खेल-कूद कराना आदि के बारे में भी आवश्यक प्रशिक्षण दिया जाता है। इन विद्यालयों में गांव के लगभग ३०-४० बच्चे हंसी-खुशी और खेल-कूद के वातावरण में अनौपचारिक रीति से कक्षा ३ तक की शिक्षा प्राप्त करते हैं जिसके पश्चात इन बच्चों को नियमित विद्यालयों में भर्ती करा दिया जाता है।

एकल विद्यालय की स्थापना, पाठ्यक्रम का चयन, स्कूल का समय और शिक्षक के चयन तक में स्थानीय लोगों की भागीदारी होती है। बच्चों में शिक्षा के प्रति रूचि पैदा करने के लिए फाउंडेशन स्थानीय भाषा में ही शिक्षण सुविधा उपलब्ध कराता है। स्थानीय समुदाय में से ही शिक्षक का चयन किया जाता है, ताकि बच्चों की भाषा, संस्कृति और परंपरा का उन्हें ज्ञान हो।

पाठ्यक्रम में बच्चों को बुनियादी शिक्षा और जीने के तौर-तरीकों के बारे में भी बताया जाता है, ताकि उनमें आत्मविश्वास की भावना पैदा हो और ग्रामीण जीवनस्तर से ऊपर उठकर वे उच्च शिक्षा हासिल करने की दिशा में कदम बढ़ा सकें।

 गुल्लक योजना 
एक बालक दूसरे बालक के दर्द को समझे और बाल्यकाल से ही देश के संस्कार उनमें प्रस्फुटित हों इस लिये परिषद् ने एक गुल्लक योजना भी चलाई है जिसको लेकर माता-पिता, अभिभावकों व बच्चों में काफी उत्साह है। बालकों में छोटी आयु से ही छोटे-छोटे दान  थोड़े - थोड़े पैसे गुल्लक में डाल कर असमर्थों की सहायता और समाज सेवा की भावना जगती है।

 इतिहास 
"आओ जलायें दीप वहां, जहां अभी भी अंधेरा है" - यही ध्येयवाक्य लेकर भारत लोक शिक्षा परिषद् (पंजीकृत) ने वर्ष 2000 में भारत के उन बीहड़ स्थानों, जंगलों और पर्वतीय क्षेत्रों में व्याप्त निरक्षरता के अंधकार को मिटाने के लिये एकल विद्यालय योजना का सूत्रपात किया था। वर्ष 2000 में 78 विद्यालयों से आरंभ करते हुए वर्ष 2005 तक 1410 विद्यालय खोले जा चुके थे।

इन्हें भी देखें
एकल विद्यालय फाउण्डेशन
विद्या भारती

 बाहरी कड़ियाँ 
 एकल विद्यालय का जालघर
 एक का दम (पाञ्चजन्य)
 समाज परिवर्तन का एक सशक्त अभियान एकल विद्यालय (राँची एक्सप्रेस)
 शिक्षा और विकास का एकल प्रयास
 मध्य प्रदेश में एकल विद्यालय अभियान - आ रहा है बदलाव - पुरुषोत्तम सोढानी
    420,000   

श्रेणी:संस्था
श्रेणी:शिक्षा
श्रेणी:संघ परिवार
एकल सदस्यीय जिला एक चुनावी जिला है जिसका प्रतिनिधित्व एकल कार्यालयधारक द्वारा किया जाता है।  यह एक बहु-सदस्यीय जिले के विपरीत है, जिसका प्रतिनिधित्व कई कार्यालयधारकों द्वारा किया जाता है।  एकल-सदस्य जिलों को कभी-कभी एकल-विजेता वोटिंग, विजेता-टेक-ऑल, या एकल-सदस्य निर्वाचन क्षेत्र भी कहा जाता है।

कई चुनावी प्रणालियाँ एकल-सदस्य जिलों का उपयोग करती हैं, जिनमें बहुलता मतदान (फर्स्ट-पास्ट-द-पोस्ट), टू-राउंड सिस्टम, इंस्टेंट-रनऑफ वोटिंग (), अनुमोदन वोटिंग, रेंज क्वोकचऑच्टिंचएग, बोर्डा काउंट और कॉन्डोर्सेट तरीके शामिल हैं।  (जैसे कि मिनिमैक्स कोंडोरसेट, शुल्ज़ विधि और रैंक किए गए जोड़े)।  इनमें से बहुलता और अपवाह मतदान सबसे आम हैं।

कुछ देशों में, जैसे ऑस्ट्रेलिया और भारत, संसद के निचले सदन के सदस्य एकल सदस्यीय जिलों से चुने जाते हैं;  और उच्च सदन के सदस्य बहु-सदस्यीय जिलों से चुने जाते हैं।  सिंगापुर जैसे कुछ अन्य देशों में, संसद के सदस्य एकल-सदस्यीय जिलों के साथ-साथ बहु-सदस्यीय जिलों से भी चुने जा सकते हैं।

 सन्दर्भ 

श्रेणी:चुनाव
रास्पबेरी पाई कम मूल्य का मुक्तस्रोत लोकप्रिय एकल-बोर्ड कम्प्यूटर है।
एकल-बोर्ड कम्प्यूटर (-   ) एक ऐसा कम्प्यूटर है जिसमें एक ही बोर्ड पर माइक्रोप्रोसेसर, स्मृति तथा इनपुटआउटपुट आदि उपस्थित होते हैं जो एक मूलभूत कम्प्यूटर के लिए आवश्यक हैं। रास्पबेरी पाई, बनाना पाई, बीगलबोर्ड, आर्दुइनो आदि कुछ प्रमुख एकल-बोर्ड कम्प्यूटर हैं।

सन्दर्भ

श्रेणी:एकल-बोर्ड कम्प्यूटर
कम अणुभार वाले यौगिक को एकलक कहते है।एकलक (मोनोमर) वह कार्बनिक यौगिक होता है जिसके बहुलकीकरण (पॉलीमेराइजेसन) के फलस्वरूप बहुलक (पालीमर) बनता है। पालीइथिलीन, टेफ्लान, पालीविनाइल क्लोराइड प्रमुख पालीमर हैं।

श्रेणी:कार्बनिक यौगिक
एकलव्य 2007 में बनी हिन्दी भाषा की फिल्म है।

 मुख्य कलाकार 
 अमिताभ बच्चन - एकलव्य
 सैफ़ अली ख़ान - राजकुमार हर्षवर्धन
 विद्या बालन - राजेश्वरी (रज्जो)
 संजय दत्त - डी एस पी पन्नालाल चोहार
 जय किशन श्राफ - ज्योतिवर्धन
 बोमन ईरानी - राजा जयवर्धन
 जिमी शेरगिल - उदयवर्धन
 रैमा सेन - राजकुमारी नन्दिनी
 शर्मिला टैगोर - रानी सुहासिनी देवी
 परीक्षत साहनी - ओंकार सिंह

सन्दर्भ

बाहरी कड़िया
 

श्रेणी:2007 में बनी हिन्दी फ़िल्म
श्रेणी:विधु विनोद चोपड़ा द्वारा निर्देशित फ़िल्में
यह मंदिर भारत के हरियाणा राज्य में गुड़गांव शहर के सेक्टर 37 में खांडसा गाँव में महाभारत प्रसिद्धि एकलव्य के सम्मान में है । लोककथाओं के अनुसार, यह एकलव्य का एकमात्र मंदिर है और यह वह स्थान है जहां एकलव्य ने अपना अंगूठा काटकर गुरु द्रोण को अर्पित किया था ।
(महाराष्ट्र का अकोला जिला जीसमे है आकोट नाम का शहर इन लोगोका भी यही कहना है की एकलव्य ले अंगुठा आकोट शहर मे दिया था ओर तो आकोट का पूराना नाम अंगुठाग्राम था ओर यहा आज भी आदिवासी भील कबिले मौजुद है )
स्थानीय लोग चाहते हैं कि सरकार द्रोण और एकलव्य के सम्मान में एक पर्यटन सर्किट विकसित करे , गुड़गांव के भीम नगर इलाके में गुरु द्रोण द्वारा विकसित करीब 10 एकड़ का गुरुग्राम भीम कुंड ( भीम का तालाब) है , इस क्षेत्र में एक मंदिर भी समर्पित हैमाना जाता है कि भगवान शिव का एक मंदिर द्रोणाचार्य ने पांडवों द्वारा स्थापित किया था । 2

एक कमरे वाला एकलव्य मंदिर 1721 ईस्वी में एक समृद्ध ग्रामीण द्वारा बनाया गया था। गुड़गांव और यह मंदिर वह स्थान है जहाँ अर्जुन ने अपने बाण चलाने से पहले पक्षी की आँख के अलावा कुछ नहीं देखा, भारत का पारंपरिक नाम भरत है जो इसी क्षेत्र से महाभारत जनजाति के नाम से आता है । पौराणिक कथा के अनुसार एकलव्य ने अपना दाहिना अंगूठा काट दिया और द्रोणाचार्य को गुरु दक्षिणा के रूप में उपहार में दिया, उसका अंगूठा यहां दफन किया गया और मंदिर के वर्तमान स्थान पर एक समाधि बनाई गई। यह राजस्थान , मध्य प्रदेश और भारत के अन्य हिस्सों से बड़ी संख्या में आने वाले भील लोगों और नोइया संप्रदाय द्वारा पूजनीय है । ३ ४
बाल साहित्य की पत्रिका है। इसका प्रकाशन होशंगाबाद से होता है।

सन्दर्भ

बाहरी कड़ियाँ
एकलव्य का जालघर
विज्ञान पत्रकारिता में एक निजी यात्रा

श्रेणी:हिन्दी साहित्य
एकलव्य महाभारत का एक पात्र है। वह राजा  हिरण्य धनु नामक निषाद के पुत्र था। एकलव्य को अप्रतिम लगन के साथ स्वयं सीखी गई धनुर्विद्या और गुरुभक्ति के लिए जाने जाते है। पिता की मृत्यु के बाद वह श्रृंगबेर राज्य के शासक बने। अमात्य परिषद की मंत्रणा से उनहोने न केवल अपने राज्य का संचालन किया, बल्कि निषादों की एक सशक्त सेना गठित कर के अपने राज्य की सीमाओँ का विस्तार किया।

महाभारत में वर्णित कथा के अनुसार एकलव्य धनुर्विद्या सीखने के उद्देश्य से द्रोणाचार्य के आश्रम में आये किन्तु निषादपुत्र होने के कारण द्रोणाचार्य ने उन्हें अपना शिष्य बनाना स्वीकार नहीं किया। निराश हो कर एकलव्य वन में चले गये । उन्होंने द्रोणाचार्य की एक मूर्ति बनाई और उस मूर्ति को गुरु मान कर धनुर्विद्या का अभ्यास करने लगे । एकाग्रचित्त से साधना करते हुये अल्पकाल में ही वह धनु्र्विद्या में अत्यन्त निपुण हो गया। एक दिन पाण्डव तथा कौरव  गुरु द्रोण के साथ आखेट के लिये उसी वन में गये जहाँ पर एकलव्य आश्रम बना कर धनुर्विद्या का अभ्यास कर रहा था। राजकुमारों का कुत्ता भटक कर एकलव्य के आश्रम में जा पहुँचा। एकलव्य को देख कर वह भौंकने लगा। कुत्ते के भौंकने से एकलव्य की साधना में बाधा पड़ रही थी अतः उसने अपने बाणों से कुत्ते का मुँह बंद कर दिया। एकलव्य ने इस कौशल से बाण चलाये थे कि कुत्ते को किसी प्रकार की चोट नहीं लगी। कुत्ते के लौटने पर कौरव, पांडव तथा स्वयं द्रोणाचार्य यह धनुर्कौशल देखकर दंग रह गए और बाण चलाने वाले की खोज करते हुए एकलव्य के पास पहुँचे। उन्हें यह जानकर और भी आश्चर्य हुआ कि द्रोणाचार्य को मानस गुरु मानकर एकलव्य ने स्वयं ही अभ्यास से यह विद्या प्राप्त की है।

कथा के अनुसार एकलव्य ने गुरुदक्षिणा के रूप में अपना अँगूठा काटकर द्रोणाचार्य को दे दिया था। इसका एक सांकेतिक अर्थ यह भी हो सकता है कि एकलव्य को अतिमेधावी जानकर द्रोणाचार्य ने उसे बिना अँगूठे के धनुष चलाने की विशेष विद्या का दान दिया हो। कहते हैं कि अंगूठा कट जाने के बाद एकलव्य ने तर्जनी और मध्यमा अंगुली का प्रयोग कर तीर चलाने लगा। यहीं से तीरंदाजी करने के आधुनिक तरीके का जन्म हुआ। निःसन्देह यह बेहतर तरीका है और आजकल तीरंदाजी इसी तरह से होती है। वर्तमान काल में कोई भी व्यक्ति उस तरह से तीरंदाजी नहीं करता जैसा कि अर्जुन करता था।

 सन्दर्भ 

श्रेणी:महाभारत के पात्र
श्रेणी:हिन्दी विकि डीवीडी परियोजना
एकलशर्करा (अंग्रेज़ी:मोनोसैकेराइड) सबसे सरल प्रकार का कार्बोहाइड्रेट है। इसका अणु कार्बोहाइड्रेट में सबसे मुख्य  होता है, तथा इससे ही कार्बोहाइड्रेट के बड़े अणुओं का निर्माण होता है। गलूकोज इसका सबसे अच्छा उदाहरण है।

 
श्रेणी:कार्बोहाइड्रेट
श्रेणी:कार्बनिक यौगिक

इनके दो प्रकार हैं-
1 एल्डोस
2 कीटोस
एकलहरा () या एकलहरे () भारत के महाराष्ट्र राज्य के नाशिक ज़िले में स्थित एक नगर है।"   :   ,"  ,     . ., 2015,  9789380844831",  ,"  ,  , 2010,  9788179914458,  , ,  . (1908).    ,  18,  398409. 1908-1931;  , 

 इन्हें भी देखें 
 नाशिक ज़िला

 सन्दर्भ 

श्रेणी:नाशिक ज़िला
श्रेणी:महाराष्ट्र के शहर
श्रेणी:नाशिक ज़िले के नगर
334क्लेडोग्राम चित्र, जिसमें नीले व लाल रंग के समूह दोनों एकवर्गीय (मोनोफायलिटिक) हैं क्योंकि दोनों का एक अलग-अलग सांझा पूर्वज है, जबकि हरा समूह पारवर्गी (पैराफायलिटिक) है 
जीवविज्ञान में जीवों के किसी समूह के सन्दर्भ में एकवर्गी या मोनोफायली () वह दशा होती है जिसमें उस समूह की सदस्य जातियाँ एक क्लेड बनाती हैं, अर्थात इन जीवों के टैक्सोन का एक सांझा पूर्वज होता है। ध्यान दें कि एकवर्गी समूह की परिभाषा में उस सांझे पूर्वज के सभी संतान टैक्सोन का समूह में सम्मिलित होना आवश्यक है। अगर केवल कुछ ही टैक्सोन सदस्य हैं, तो ऐसे समूह को पारवर्गी (पैराफायली) कहा जाता है। एकवर्गी समूह बहुवर्गी (पोलीफायली) और पारवर्गी (पैराफायली) समूहों से भिन्न होते हैं।, . .  . . . 2020. :     .   .

 इन्हें भी देखें 
 क्लेड
 बहुवर्गी
 पारवर्गी
 सांझा पूर्वज

 सन्दर्भ 

श्रेणी:वर्गानुवंशिकी
एकवीरा देवी, हिंदू धर्म में देवी रेणुका के एक रूप के रूप में पूजी जाती हैं। वह विशेष रूप से कोली समुदाय की कुलदेवी मानी जाती हैं, साथ ही  चंद्रसेनिया कायस्थ प्रभु समुदाय के लोगों द्वारा भी उनकी पूजा की जाती है। एकवीरा देवी को सम्मान देने के लिए हर साल कोली लोग विशेष रूप से करला गुफाओं में त्योहार मनाते हैं, जहाँ उन्हें श्रद्धा और भक्ति से पूजा जाता है।

 सन्दर्भ 

श्रेणी:महाराष्ट्र में हिन्दू मंदिर
एकशरण धर्म (असमिया :  ) शंकरदेव के वैष्णव संप्रदाय का एक पन्थ है। इसे नववैष्णव धर्म भी कहते हैं। इस धर्म में मूर्तिपूजा की प्रधानता नहीं है। धार्मिक उत्सवों के समय केवल एक पवित्र ग्रंथ चौकी पर रख दिया जाता है, इसे ही नैवेद्य तथा भक्ति निवेदित की जाती है। इस संप्रदाय में दीक्षा की व्यवस्था नहीं है।

इस मत के अधिकांश अनुयायी असम में निवास करते हैं। इस धर्म में श्रवण-कीर्तन का अधिक महत्त्व है। इस धर्म को 'नववैष्णव धर्म' और 'महापुरुषीय धर्म' भी कहते हैं। इस धर्म का मूल मंत्र है -एक देव, एक सेव, एक बिने नाइ केव। इस धर्म में कोई जाति-भेद ऊँच-नीच, धनी-दुखिया का भेद नहीं है। 

श्रेणी:हिन्दू धर्म
श्रेणी:असम
400
सरकारी व्यवथाओं में एकसदनवाद () उस विधि को कहते हैं जिसमें विधायिका () में एक सदन हो। उदाहरण के लिये भारत के गुजरात राज्य में एक-सदन की विधान सभा ही है (यानि विधान परिषद है ही नहीं)। राष्ट्रीय स्तर पर भारत में द्विसदनपद्धति () है क्योंकि भारतीय संसद में लोक सभा व राज्य सभा को अलग रखा गया है, लेकिन फ़िलिपीन्स जैसे कुछ देशों में एकसदनी संसदें हैं।  (2008-02-25). " : . :   ". ...  2013-11-26.

इन्हें भी देखें
 द्विसदनपद्धति
 विधायिका

 सन्दर्भ 

श्रेणी:विधायिकायें
एकसारा () भारत के पश्चिम बंगाल राज्य के हावड़ा ज़िले में स्थित एक शहर है। यह कोलकाता महानगर क्षेत्र का भाग है।"   :     ,"   , 2012,  9781743212202"       ,"  , , 2012,  9781409362074

 इन्हें भी देखें 
 कोलकाता महानगर क्षेत्र
 हावड़ा ज़िला

 सन्दर्भ 

श्रेणी:हावड़ा ज़िला
श्रेणी:पश्चिम बंगाल के शहर
श्रेणी:हावड़ा ज़िले के नगर
श्रेणी:कोलकाता महानगर क्षेत्र
एका मुंगीचे महाभारत  मराठी भाषा के विख्यात साहित्यकार गंगाधर गाडगीळ द्वारा रचित एक आत्मकथा है जिसके लिये उन्हें सन् 1996 में मराठी भाषा के लिए साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत मराठी भाषा की पुस्तकें
एका लग्नाची तिसरी गोष्ट मराठी भाषा में बनी भारतीय धारावाहिक है। इसका प्रसारण ज़ी मराठी में १४ अक्टूबर २०१३ से सोमवार से शनिवार रात ९ बजे होता है।

 कहानी 
ओम और ईशा दोनों एक दूसरे से प्यार करते रहते है और शादी करना चाहते हैं। पर ईशा एक संयुक्त परिवार से है और वह भी यही चाहती है कि उसकी शादी भी ऐसे ही परिवार में हो। जबकि ओम के परिवार में सभी लोग बिखरे हुए होते हैं और एक दूसरे को पसंद नहीं करते है। ओम अपने परिवार को जोड़ने का प्रयास करता है।

 कलाकार 
 उमेश कामत - ओम
 स्पृहा जोशी - ईशा
 शुभांगी गोखले - शोभना मौसी
 मोहन जोशी - दत्ता काका

श्रेणी:भारतीय टेलीविजन धारावाहिक
एका () भारत के उत्तर प्रदेश राज्य के फ़िरोज़ाबाद ज़िले में स्थित एक गाँव है।"   ,"  ,  , 1987,  9788170240716"    : ,  ,   ,"   (),    ,   ,   , 2007,  9788131707975

 इन्हें भी देखें 
 फ़िरोज़ाबाद ज़िला

 सन्दर्भ 

श्रेणी:फ़िरोज़ाबाद ज़िला
श्रेणी:उत्तर प्रदेश के गाँव
श्रेणी:फ़िरोज़ाबाद ज़िले के गाँव
एकांगा यशोदा की पुत्री का नाम है जो कृष्ण और बलराम कि बहन थीं।यशोदा और देवकी आपस में सगे संबंधी थे। इनका वर्णन इसलिए नहीं हो पाया की इन्होने एकांतवाश ग्रहण कर लिया था जिन्हे योगमाया भी कहते हैं जो यादवों की कुल देवि मानी जाती हैं

श्रेणी:कृष्ण
एकांत के सौ वर्ष (स्पेनी:    , सियेन अन्योस दे सोलेदाद) गेब्रियल गार्सिया मार्ख़ेस द्वारा लिखित एक उपन्यास है जो एक काल्पनिक बुएन्दीआ () नामक परिवार की कई पीढ़ियों की दास्तान है। कहानी का घटनास्थल दक्षिण अमेरिका के कोलम्बिया देश में ओरिनोको नदी के किनारे स्थित माकोन्दो () नाम का शहर है जिसे बुएन्दीआ परिवार का पितामह, जोज़ आर्कादियो बुएन्दीआ (  ) स्थापित करता है। यह उपन्यास सन् १९६७ में छपा था और मार्ख़ेस की सबसे श्रेष्ठ रचना मानी जाती है। इसकी २ करोड़ से अधिक प्रतियाँ बिक चुकी हैं और ३७ भाषाओँ में अनुवाद किया जा चुका है।
इस उपन्यास में जादुई यथार्थवाद शैली का प्रयोग किया गया है, जिसने अपने प्रकाशन के पश्चात लातिन अमेरिकी साहित्य की तरफ दुनिया का ध्यान आकर्षित किया। एक ओर तो कहानी बिलकुल सत्य लगने  वाली घटनाओं पर आधारित है लेकिन बीच-बीच में जादुई घटनाएं भी घटती रहती हैं। यह सत्य और जादू का मिश्रण १९६० और १९७० के दशकों में दक्षिण अमेरिका से आने वाले बहुत से उपन्यासों में देखा गया था।

 इन्हें भी देखें 
 गेब्रियल गार्सिया मार्ख़ेस
 जादुई यथार्थवाद

 सन्दर्भ 

 बाहरी कड़ियाँ
 एकान्त के सौ वर्ष
श्रेणी:दक्षिण अमेरिकी उपन्यास
श्रेणी:स्पेनिश भाषा के उपन्यास

श्रेणी:अनूदित उपन्यास
श्रेणी:जादुई यथार्थवाद उपन्यासश्रेणी:१९६७ के उपन्यासश्रेणी:पारिवारिक आख्यान पर आधारित उपन्यास
श्रेणी:स्पेनी भाषा साहित्य
श्रेणी:दक्षिण अमेरिकी साहित्य
एकांत या अकेलापन एक ऐसी स्थिति है जिसमें व्यक्ति अलग-थलग या एकांत में होता है, अर्थात् सामाजिकता की कमी।.  ,   , 1963,  1 "  ",  : "          .      ''       .       ''       ." इसके प्रभाव सकारात्मक या नकारात्मक हो सकते हैं, जो स्थिति पर निर्भर करते हैं। अल्पकालिक अकेलापन अक्सर एक समय के रूप में मूल्यवान माना जाता है, जब व्यक्ति बिना विघ्न के काम कर सकता है, सोच सकता है, या आराम कर सकता है। इसे गोपनीयता के लिए भी पसंद किया जा सकता है। दीर्घकालिक अकेलापन संबंधों के बिगड़ने, प्रियजनों की हानि, जानबूझकर चयन, संक्रामक बीमारियों, मानसिक विकारों या स्थिति की परिस्थितियों से उत्पन्न हो सकता है।

 सन्दर्भ 

श्रेणी:व्यवहार
अंगूठाकारएकांतिक
एकांतिक वैष्णव संप्रदाय का प्राचीन नाम है। वैष्णव संप्रदाय को प्राचीन काल में अनेक नामों से पुकारते थे जिनमें भागवत, सात्वत तथा पांचरात्र नाम विशेष विख्यात हैं। 'एकांतिक' भी इसी का अपर पर्याय है। 'पद्मतंत्र' नामक पांचरात्र संहिता का यह वचन प्रमाण के लिए उपस्थित किया जा सकता है:

 सूरि: सुहृद् भागवत: सात्वत: पंचकालवित्। 
 एकान्तिकस्तन्मयश्च पांचरात्रिक इत्यपि॥ -- (पद्मतंत्र, 4. 2. 88)

इस नामकरण के लिए पर्याप्त कारण विद्यमान है। 'एकांतिक' शब्द का अर्थ है - वह धर्म जिसमें एक ही (भगवान्) अंत या सिद्धांत माना जाए। भागवत धर्म का प्रधान तत्व है प्रपत्ति या शरणागति। भगवान् की शरण में जाने पर ही जीव का कल्याण होता है। भगवान् की जब तक कृपा जीव पर नहीं होती, तब तक उसका उद्धार नहीं होता। इस कृपा को क्रियाशील बनाने के लिए 'शरणागति' ही परम साधन है। इसलिए भागवतों का सर्वश्रेष्ठ ग्रंथ भगवद्गीता 'मामेकं शरणं व्रज' की गौरवपूर्ण शिक्षा देती है। एकांती भक्त की भगवत्प्राप्ति का वर्णन अनुस्मृत्ति में किया गया है।

 एकान्तिनो हि निर्द्वन्द्वा निराशा: कर्मकारिण:। 
 ज्ञानग्निदग्ध-कर्माणस्त्वां विशन्ति मनस्विन:॥  -- (अनुस्मृति, श्लोक 48)

उपनिषद् युग में भागवत धर्म 'एकायन' नाम से प्रख्यात था जो 'एकांतिक' का ही एक नूतन अभिधान है। छांदोग्य उपनिषद् (7। 1। 2) में भूमाविद्या के वर्णनप्रसंग में नारद के द्वारा अधीत विद्याओं में 'एकायनविद्या' के नाम का प्रथम उल्लेख उपलब्ध होता है- ऋग्वेदं भगवोऽध्येमि यजुर्वेदं सामवेदमथर्वाणं वाकोवाक्यमेकायन च। इस शब्द के अर्थ के विषय में प्राचीन टीकाकारों में मतभेद है। रंग रामानुज नामक श्रीवैष्णव टीकाकार की सम्मति में 'एकायन' शब्द वेद की 'एकायन शाखा' का द्योतक है जिसका साक्षात् संबंध भागवत् या वैष्णव संप्रदाय से है। नारद पांचरात्रीय भक्ति के महनीय आचार्य हैं। वे ही छांदोग्य के पूर्वोक्त प्रसंग में एकायन विद्या के ज्ञाता रूप से उल्लिखित किए गए हैं। इस कारण भी 'एकायन' विद्या को भागवत शास्त्र के अर्थ में ग्रहण करना उचित प्रतीत होता है। शुक्ल यजुर्वेद की काण्व शाखा का ही नाम 'एकायन शाखा' है, ऐसा 'काण्व शाखामहिमा संग्रह' नामक ग्रंथ में नागेश का कथन है। इस मत की पुष्टि 'जयाख्य संहिता' से भी होती है। इस संहिता के अनुसार पांचरात्र (वेष्णव मत) के प्रवर्तक पाँचों ऋषि, जिनके नाम औपगायन, कौशिक, शांडिल्य, भरद्वाज तथा मौंजायन हैं, काण्व शाखा के अध्येता बतलाए गए हैं (जयाख्य संहिता 1। 116)। फलत: 'एकांतिक' तथा 'एकायन' दोनों शब्द प्राचीन भागवत संप्रदाय के लिए प्रयुक्त होते थे; यह तथ्य मानना नितांत उचित है।

एकांतिक धर्म की प्राचीन संहिताओं की संख्या 108 के ऊपर बतलाई जाती है जिनमें अहिर्बुध्न्य, जयाख्य तथा बृहद् ब्रह्मसंहिता मुख्य हैं। इनमें चार विषयों का प्रतिपादन विशेष रूप से किया गया है-ज्ञान, योग, क्रिया तथा चर्या। ज्ञान के अंतर्गत ब्रह्म, जीव तथा जगत् के आध्यात्मिक रूप का और सृष्टितत्व का विशेष निरूपण किया गया है। योग प्रकरण में मुक्ति के साधनभूत योग तथा उसकी प्रक्रियाओं का विवरण है। क्रियाप्रकरण में वैष्णव मंदिरों का निर्माण, मूर्ति की स्थापना आदि विषयों का वर्णन है। चर्या के अंतर्गत आह्विक क्रिया, मूर्तियों के पूजन का विस्तृत विवरण, पर्व तथा उत्सव के अवसरों पर विशिष्ट पूजा का विधान वर्णित है। इन्हीं संहिताओं के आधार पर वैष्णव संप्रदायों की विशेष उन्नति मध्य युग में होती रही।

 संदर्भ ग्रंथ 
 डॉ॰श्रादेर : ऐन इंट्रोडक्शन टु पांचरात्र सिस्टम, अड्यार, 1916; 
 बलदेव उपाध्याय : भागवत संप्रदाय, काशी, सं. 2010

श्रेणी:वैष्णव सम्प्रदाय
ऐकाग्र्य या एकाग्रता (एकअग्रता) एक वस्तु, निकट और अबाधित ध्यान का उद्देश्य है। योग दर्शन में इसे प्राप्त करने के लिए ध्यान के नियमित अभ्यास और आत्म-अनुशासन पर जोर दिया गया है। तप और ब्रह्मचर्य से अपनी इच्छाओं पर नियंत्रण पाया जाता है। तप से पापों का नाश होता है, इंद्रियों को निर्बल करता है, चित्त को शुद्ध करता है, और इस प्रकार एकाग्रता की प्राप्ति में सहायक होता है।

 महत्व 
 जीवन में एकाग्रता का बड़ा महत्व है, यदि कोई इसे अपने जीवन में ढाल ले तो किसी भी असम्भव कार्य को कर सकता हैं. कोलम्बस के सम्बन्ध में कहा जाता हैं कि उसने बीस वर्षों से नयें नयें स्थानो की खोज के लिए स्वयं को केन्द्रित कर लिया था. यही वजह है कि उनकी एकाग्रता ने विश्व के समक्ष नई दुनियां की खोज करने में सक्षम हो पाया. हमारे समाज में कई सफल लोगों के उदाहरण हमारे सामने है जिन्होंने जीवन में एकाग्रता के साथ कार्य करते हुए मुकाम हासिल किया हैं. हमें इसे अपने जीवन का उद्देश्य बना लेना चाहिए, तथा एक आदत के रूप में एकाग्रता को विकसित कर लेना चाहिए.

इन्हें भी देखें
ध्यान
योग
मौन

 बाहरी कड़ियाँ
एकातेअर प्रान्त अफ़्रीका के कांगो लोकतान्त्रिक गणराज्य के पश्चिमोत्तर हिस्से में स्थित एक प्रान्त है। :    ,  , . 239, , 2006,  9781770073067, ... , ,    ,  ,   ,    ,        , ,  ,  , .     ... इस प्रान्त का नाम 'एकातेअर' () फ़्रान्सीसी भाषा का शब्द है जिसका अर्थ भूमध्य रेखा (इक्वेटर) होता है। भूमध्य रेखा प्रान्तीय राजधानी म्बान्दाका से लगभग ४ किमी दक्षिण से गुज़रती है जिस कारण इस प्रान्त का नाम पड़ा है।

 कुछ नज़ारे 

 सन्दर्भ 

श्रेणी:एकातेअर प्रान्त
श्रेणी:कांगो लोकतान्त्रिक गणराज्य के प्रान्त
एकात्म मानववाद मानव जीवन व सम्पूर्ण सृष्टि के एकमात्र सम्बन्ध का दर्शन है। इसका पूर्ण वैज्ञानिक विवेचन पंडित दीनदयाल उपाध्याय ने किया था। एकात्म मानववाद, राष्ट्रीय स्वयंसेवक संघ  का मार्गदर्शक दर्शन है। यह दर्शन पंडित दीनदयाल उपाध्याय द्वारा 22 से 25 अप्रैल, 1965 को मुम्बई में दिये गये चार व्याख्यानों के रूप में प्रस्तुत किया गया था।

परिचय
भारतीय जनसंघ के इतिहास में यह ऐतिहासिक घटना 1965 के विजयवाड़ा अधिवेशन में हुई। इस अधिवेशन में उपस्थित सभी प्रतिनिधियों ने करतल ध्वनि से एकात्म मानव दर्शन को स्वीकार किया। इसकी तुलना साम्यवाद, समाजवाद, पूंजीवाद से नहीं की जा सकती। एकात्म मानववाद को किसी वाद के रूप में देखना भी नहीं चाहिए। इसे हम एकात्म मानव दर्शन कहें तो ज्यादा उचित होगा, किन्तु आधुनिक पद के चलते यह एकात्म मानववाद के रूप में प्रचलित है।दीनदयाल जी कभी अप्रासंगिक नहीं हो सकते  (राजनाथ सिंह)

एकात्म मानववाद एक ऐसी धारणा है जो सर्पिलाकार मण्डलाकृति द्वारा स्पष्ट की जा सकती है जिसके केंद्र में व्यक्ति, व्यक्ति से जुड़ा हुआ एक घेरा परिवार, परिवार से जुड़ा हुआ एक घेरा -समाज, जाति, फिर राष्ट्र, विश्व और फिर अनंत ब्रह्माण्ड को अपने में समाविष्ट किये है। इस अखण्डमण्डलाकार आकृति में एक घातक में से दूसरे फिर दूसरे से तीसरे का विकास होता जाता है। सभी एक-दूसरे से जुड़कर अपना अस्तित्व साधते हुए एक दुसरे के पूरक एवं स्वाभाविक सहयोगी है। इनमे कोई संघर्ष नहीं है।

सन्दर्भ

बाहरी कड़ियाँ
एकात्म मानववाद (भाजपा की वेबसाइट पर)
पं. दीनदयाल उपाध्याय : भारतीय संस्कृति और एकात्म मानव दर्शन (देशबन्धु)
पंडि़त दीनदयाल उपाध्याय का एकात्म मानववाद (छत्तीसगढ़ शब्द)

श्रेणी:दर्शन
300नीला : एकात्मक राज्य हरा : संघीय राज्य
एकात्मक राज्य वे राज्य हैं जो एकात्मक प्रणाली का पालन करते हैं। एकात्मक प्रणाली राजनीतिक संगठन की एक प्रणाली है जिसमें संघीय राज्य के विपरीत अधिकांश या सभी शासकीय शक्ति केंद्रीकृत सरकार में रहती है। इस प्रणाली के अंतर्गत या तो सरकार का केवल एक स्तर होता है या उप-इकाइयाँ केन्द्र सरकार के अधीनस्थ होती हैं। केंद्र सरकार प्रांतीय या स्थानीय सरकारों को आदेश पारित कर सकती है।  संघीय और एकात्मक प्रणाली दोनों अलग-अलग लोगों के प्रति उत्तरदायी हैं।  

विश्व के अधिकांश देशों में एकात्मक शासन प्रणाली का पालन किया जाता है।

इन्हें भी देखें
संघवाद में केन्द्र सरकार,राज्य सरकार को कुछ करने का आदेश नहीं दे सकती है।दूसरे शब्दों में कहा जाए तो वह यह कि, कानून और व्यवस्था स्थापित करना  सरकार का विषय है 

श्रेणी:राजनीति विज्ञान
श्रेणी:संवैधानिक राज्य प्रकार
एकात्मता मन्त्र एक संस्कृत मन्त्र है जिसका वाचन राष्ट्रीय स्वयंसेवक संघ की शाखाओं में किया जाता है। इस मन्त्र का मूल भाव यह है कि प्रभु एक ही है उसको लोग अलग-अलग नामों से जानते हैं।

मन्त्र
यं वैदिका मन्त्रदृशः पुराणा

इन्द्रं यमं मातरिश्वानमाहु:।

वेदान्तिनोऽनिर्वचनीयमेकं 

यं ब्रह्मशब्देन विनिर्दिशन्ति॥१॥

शैवायमीशं शिवइत्यवोचन्

यं वैष्णवा विष्णुरिति स्तुवन्ति। 

बुद्धस्तथाऽर्हन्निति बौद्धजैनाः

सत्-श्री-अकालेति च सिक्खसन्तः॥२॥

शास्तेति केचित् प्रकृतिः कुमारः

स्वामीति मातेति पितेति भक्त्या। 

यं प्रार्थयन्ते जगदीशितारं

स एक एव प्रभुरद्वितीयः॥३॥

अर्थ
प्राचीन काल के मन्त्रद्रष्टा ऋषियों ने जिसे इन्द्र, यम, मातरिश्वा (वैदिका देवता) कहकर पुकारा, जिस एक अनिर्वचनीय को वेदान्ती ब्रह्म शब्द से निर्देश करते हैं॥१॥
शैव जिसकी शिव और वैष्णव जिसकी विष्णु कहकर स्तुति करते हैं। बौद्ध और जैन जिसे बुद्ध और अर्हत् कहते हैं तथा सिक्ख सन्त जिसे सत् श्री अकाल कहकर पुकारते हैं॥२॥
जिस जगत् के स्वामी को कोई शास्ता, तो कोई प्रकृति, कोई कुमारस्वामी कहते हैं तो कोई जिसको स्वामी, माता, पिता कहकर भक्तिपूर्वक प्रार्थना करते हैं, वह प्रभु एक ही है और अद्वितीय है॥३॥

इन्हें भी देखें
एकात्मता स्तोत्र

श्रेणी:मंत्र
श्रेणी:राष्ट्रीय स्वयंसेवक संघ